|  |
| --- |
| PRITARTA |
| Klaipėdos miesto savivaldybės |
| tarybos 2020 m. rugsėjo 24 d. |
| sprendimu Nr. T2-228 |

**taikos sutartis**

2020 m. \_\_\_\_\_\_\_\_\_\_\_\_\_\_\_\_\_ d.

Klaipėda

Valstybės įmonė Klaipėdos valstybinio jūrų uosto direkcija, įmonės kodas 240329870, registruota buveinė J. Janonio g. 24, LT-92251 Klaipėda, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal įmonės įstatus, (toliau – Uosto direkcija), ir Klaipėdos miesto savivaldybės administracija, kodas 188710823, adresas Liepų g. 11, Klaipėda, atstovaujama direktoriaus Gintaro Neniškio, (toliau – Savivaldybė), toliau kartu vadinamos Šalimis,

siekdamos užkirsti kelią kilti teisminiam ginčui ateityje ir išspręsti Uosto direkcijos faktiškai naudojamo pastato – garažo, unikalus Nr. 2193-0005-8010, plane pažymėto 2G1p, esančio Herkaus Manto g. 2, Klaipėdos m. (toliau – Turtas), teisėto savininko ir viešame registre registruotų savininko duomenų neatitikimą bei atsižvelgdamos į tai, kad:

* 1. Turto teisėtas savininkas buvo ir yra Lietuvos Respublika;
  2. iki Turto perdavimo Uosto direkcijai Turtas buvo valdomas Klaipėdos valstybinės laivų krovos darbų kompanijos „Smeltė“ ir apskaitomas jos balanse, o tokio valdymo teisėtumą 1994-06-02 sprendimu, priimtu byloje Nr. 7/I976-94, patvirtino ir Klaipėdos miesto valdybą iš Turto iškeldinęs Lietuvos Respublikos ūkinis teismas;
  3. 1994-06-07 Klaipėdos meras, priimdamas potvarkį Nr. 373 „Dėl garažų H. Manto g. Nr. 2 pastato kieme“, Turto valdytoju vienašališkai nustatė – Švietimo ir ugdymo skyrių bei 1994-12-07 tokius duomenis apie Turto valdytoją – Klaipėdos m. Švietimo ir jaunimo ugdymo skyrių registravo viešame nekilnojamojo turto registre;
  4. 1994-10-03 įsakymu Nr. 382 „Dėl garažo perdavimo“ Lietuvos Respublikos susisiekimo ministerija Klaipėdos valstybinės laivų krovos darbų kompanijos „Smeltė“ valdytą Turtą iš savo balanso perdavė Uosto direkcijai ir tokį perdavimą faktiškai patvirtina 1994-11-09 priėmimo–perdavimo aktas;
  5. tarp Šalių nėra ginčo, kad Uosto direkcija nuo 1994-11-09 yra teisėtas valstybės turto patikėtinis ir nuo to laiko faktiškai Turtą naudoja;
  6. viešame Nekilnojamojo turto registre nuo 1994-12-07 galiojantis įrašas apie jame registruotą Turto valdytoją neatitinka duomenų apie faktinį ir teisėtą Turto patikėtinį – Uosto direkciją ir Šalys siekia pakeisti tokius neteisingus viešajame registre galiojančius duomenis,

sudarė šią taikos sutartį (toliau – Sutartis) ir **susitarė,** kad:

* 1. Turtas yra Lietuvos Respublikos nuosavybė;
  2. Uosto direkcija yra Lietuvos Respublikos nuosavybės teise valdomo Turto patikėtinis ir faktiškai naudoja Turtą nuo jo perdavimo 1994-11-09;
  3. Šalims pasirašius ir LR teisės aktų nustatyta tvarka teismui patvirtinus Sutartį, Uosto direkcija pateiks Sutartį valstybės įmonės Registrų centro nekilnojamojo turto registrui duomenims apie Turto valdytoją pakeisti.
  4. Sutarties tvirtinimo Lietuvos Respublikos teisme išlaidas ir Turto valdytojo duomenų keitimo išlaidas padengs Uosto direkcija.
  5. Sutartis įsigalioja nuo Lietuvos Respublikos teismo nutarties patvirtinti Sutartį įsiteisėjimo dienos.
  6. Sutartis pasibaigia Šalims visiškai ir tinkamai įvykdžius Sutartį arba Sutartį nutraukus.
  7. Sutartis yra sudaryta trimis vienodą teisinę galią turinčiais egzemplioriais, Sutartį tvirtinančiam teismui ir po vieną kiekvienai Šaliai.
  8. Sutartis gali būti pakeista tik rašytiniu Šalių susitarimu.
  9. Ginčai dėl Sutarties vykdymo sprendžiami Šalių susitarimu, o nesusitarus – Lietuvos Respublikos įstatymų nustatyta tvarka.
  10. Šalių rekvizitai ir parašai:

|  |  |
| --- | --- |
| Valstybės įmonė Klaipėdos valstybinio jūrų uosto direkcija | Klaipėdos miesto savivaldybės administracija |
| Įmonės kodas 240329870 | Kodas 188710823 |
| J. Janonio g. 24, 92251 Klaipėda | Liepų g. 11, 91502 Klaipėda |
| Tel. (8 46) 499 799, faks. (8 46) 499 777 | Tel. (8 46) 39 60 66 |
| El. p. info@port.lt; | El. p. info@klaipeda.lt |
| PVM mokėtojo kodas LT 403298716 | A. s. LT04 7300 0100 0233 1088 |
| A. s. LT14 7300 0100 3488 9443 | AB „Swedbank“, banko kodas 73000 |
| AB „Swedbank“, banko kodas 73000 |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Direktorius Gintaras Neniškis |
|  |  |